Diari Oficial de la Generalitat Valenciana


Sumari del DOGV 9606, del 30-05-2023 (2023/5942)

ACORD de 26 de maig de 2023, del Consell, pel qual s'autoritza incrementar el límit per a comprometre despeses pluriennals amb càrrec a les línies de subvenció de concurrència competitiva S1751 «Pla Recuperem Llars» i S1754 «Pla Conviure» del capítol 7 del programa 431.50, Qualitat i Rehabilitació, de la Vicepresidència Segona i Conselleria d'Habitatge i Arquitectura Bioclimàtica. (VL 14.003/23-008)
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9606

Data del DOGV
:   30-05-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/5942


Data del document
:   26-05-2023

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 26 de maig de 2023, del Consell, pel qual s'autoritza incrementar el límit per a comprometre despeses pluriennals amb càrrec a les línies de subvenció de concurrència competitiva S1751 «Pla Recuperem Llars» i S1754 «Pla Conviure» del capítol 7 del programa 431.50, Qualitat i Rehabilitació, de la Vicepresidència Segona i Conselleria d'Habitatge i Arquitectura Bioclimàtica. (VL 14.003/23-008) [2023/5942]  
  
El pressupost del programa 431.50 Qualitat i Rehabilitació, inclou en el seu annex de transferències i subvencions de capital, la línia de subvenció de concurrència competitiva S1751 «Pla Recuperem Llars», dotada amb 6.571.730 euros. La citada línia està destinada a l'adquisició per a la rehabilitació d'edificis d'habitatges de titularitat pública i privada per a fins socials. Segons les bases, aquestes ajudes tenen un termini per a l'execució de les obres de 24 mesos prorrogables a 30 mesos, amb un import màxim subvencionable per actuació de 500.000 euros sent necessari per a una millor gestió de les citades ajudes ajustar les anualitats a la realitat de l'execució de les obres.  
D'altra banda, en el mateix capítol i Programa 431.50 figura la línia de subvenció de concurrència competitiva S1754 «Pla Conviure», dotada amb 97.457.616 euros i destinada al finançament d'actuacions urbanes en diferents municipis de la Comunitat Valenciana, com són la rehabilitació, renovació o adequació d'edificis del patrimoni municipal de caràcter social, administratiu, de serveis, cultural o històric o d'adequació de l'entorn construït. Tenen un termini per a l'execució de les obres de 36 mesos prorrogables a 42, amb un import màxim de 500.000 euros per actuació. Tenint en compte les necessitats pressupostàries derivades dels compromisos pluriennals ja assumits així com les anualitats previstes de la convocatòria 2023, resulta necessari procedir a l'ajust aquestes anualitats a la previsió d'execució de les obres corresponents.  
Per tot això, tenint en compte el límit actual per a comprometre despesa futura i el ja compromés fins hui, la Vicepresidència Segona i Conselleria d'Habitatge i Arquitectura Bioclimàtica, planteja la necessitat d'incrementar el límit quantitatiu d'acord amb el que estableix l'article 40.3 de la Llei 1/2015, de 6 de febrer, d'Hisenda Pública, del Sector Públic Instrumental i de Subvencions, per a comprometre despesa pluriennal, en les anualitats 2024 i 2025, amb càrrec a la línia de subvenció de concurrència competitiva S1751 «Pla Recuperem Llars» del capítol 7 del programa 431.50,Qualitat i Rehabilitació i en les anualitats 2024, 2025 i 2026, amb càrrec a la línia de subvenció de concurrència competitiva S1754 «Pla Conviure», del mateix capítol i programa pressupostari.  
En conseqüència, d'acord amb l'article 40.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta del conseller d'Hisenda i Model Econòmic, el Consell  
  
  
ACORDA  
  
Primer i únic  
Autoritzar l'ampliació del límit quantitatiu que estableix l'article 40.3 de la Llei 1/2015 d'Hisenda Pública, del Sector Públic Instrumental i de Subvencions, per a assumir compromisos de despesa, amb càrrec a les línies de subvenció de concurrència competitiva S1751 «Pla Recuperem Llars» i S1754 «Pla Conviure» del capítol 7 del programa 431.50, Qualitat i Rehabilitació, d'acord amb el següent detall:  
  
  
- Línia S1751 «Pla Recuperem Llars»  
  
Exercici Límit Actual Límit Modificat  
2024 6.050.000,00 6.450.000,00  
2025 3.943.038,00 7.025.000,00  
  
  
  
- Línia S1754 «Pla Conviure»  
  
Exercici Límit Actual Límit Modificat  
2024 86.981.778,00 50.070.550,00  
2025 67.845.299,00 95.744.718,00  
2026 7.850.080,00 85.809.402,00  
  
  
València, 26 de maig de 2023  
  
La consellera secretària  
AITANA MAS MAS